ddrg/super_eurlex huggingface dataset:
2000/62/EY: Komission päätös, tehty 21 päivänä joulukuuta 1999, afrikkalaisen sikaruton valvontaa koskevan Portugalin esittämän suunnitelman hyväksymisestä (tiedoksiannettu numerolla K(1999) 4783) (ETA:n kannalta merkityksellinen teksti) (Ainoastaan portugalinkielinen teksti on todistusvoimainen)



Virallinen lehti nro L 022 , 27/01/2000 s. 0065 - 0065



KOMISSION PÄÄTÖS, tehty 21 päivänä joulukuuta 1999, afrikkalaisen sikaruton valvontaa koskevan Portugalin esittämän suunnitelman hyväksymisestä (tiedoksiannettu numerolla K(1999) 4783) (Ainoastaan portugalinkielinen teksti on todistusvoimainen) (ETA:n kannalta merkityksellinen teksti) (2000/62/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY(1), sellaisena kuin se on viimeksi muutettuna direktiivillä 92/118/ETY(2), ja erityisesti sen 10 artiklan 4 kohdan, sekä katsoo seuraavaa: 1) Portugalia pyydettiin päätöksessä 1999/789/EY(3) toimittamaan komissiolle suunnitelma afrikkalaisen sikaruton valvonnasta Alentejon ja Algarven alueilla. 2) Portugalin toimittamaan suunnitelmaan kuuluu soveltuvia lisätoimenpiteitä afrikkalaisen sikaruton leviämisen estämiseksi. 3) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Hyväksytään Portugalin esittämä suunnitelma afrikkalaisen sikaruton valvonnasta. 2 artikla Portugalin on saatettava voimaan lait, asetukset ja hallinnolliset määräykset 1 artiklassa tarkoitetun suunnitelman täytäntöönpanoa varten. 3 artikla Tämä päätös on osoitettu Portugalin tasavallalle. Tehty Brysselissä 21 päivänä joulukuuta 1999. Komission puolesta David BYRNE Komission jäsen (1) EYVL L 224, 18.8.1990, s. 29. (2) EYVL L 62, 15.3.1993, s. 49. (3) EYVL L 310, 4.12.1999, s. 71.
2000/41/EY: Komission päätös, tehty 29 päivänä joulukuuta 1999, tiettyjen sitovien tariffitietojen voimassaolosta (tiedoksiannettu numerolla K(1999) 5135) (Ainoastaan englanninkielinen teksti on todistusvoimainen)



Virallinen lehti nro L 013 , 19/01/2000 s. 0027 - 0028



KOMISSION PÄÄTÖS, tehty 29 päivänä joulukuuta 1999, tiettyjen sitovien tariffitietojen voimassaolosta (tiedoksiannettu numerolla K(1999) 5135) (Ainoastaan englanninkielinen teksti on todistusvoimainen) (2000/41/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon yhteisön tullikoodeksista 12 päivänä lokakuuta 1992 annetun neuvoston asetuksen (ETY) N:o 2913/92(1), sellaisena kuin se on viimeksi muutettuna asetuksella (EY) N:o 955/1999(2), ja erityisesti sen 12 artiklan 5 kohdan a iii alakohdan ja 249 artiklan 4 kohdan, ottaa huomioon tietyistä yhteisön tullikoodeksista annetun neuvoston asetuksen (ETY) N:o 2913/92 soveltamista koskevista säännöksistä 2 päivänä heinäkuuta 1993 annetun komission asetuksen (ETY) N:o 2454/93(3), sellaisena kuin se on viimeksi muutettuna asetuksella (EY) N:o 1662/1999(4), ja erityisesti sen 9 artiklan, sekä katsoo, että 1) silloin kun sitovat tariffitiedot, joihin viitataan tämän päätöksen liitteessä, ovat ristiriidassa muiden sitovien tariffitietojen kanssa ja kun sen tariffin luokittelut ovat ristiriidassa yhdistetyn tullinimikkeistön yleisten tulkintasääntöjen kanssa, jotka on vahvistettu tariffi- ja tilastonimikkeistöstä ja yhteisestä tullitariffista 23 päivänä heinäkuuta 1987 annetun neuvoston asetuksen (ETY) N:o 2658/87(5) liitteessä I olevassa I osan I A osastossa, sellaisena kuin se on viimeksi muutettuna asetuksella (EY) N:o 2626/1999(6), 2) mainittujen sitovien tariffitietojen ei tulisi olla enää voimassa ja sen vuoksi tiedot antaneiden tulliviranomaisten olisi kumottava edellä mainitut ristiriitaiset sitovat tariffitiedot niin pian kuin mahdollista ja ilmoitettava asiasta komissiolle, 3) saaja voi tarvittaessa asetuksen (ETY) N:o 2454/93 14 artiklan 1 kohdan mukaan soveltaa tietyn määräajan sitovaa tariffitietoa, joka on lakannut olemasta voimassa, ja 4) tässä päätöksessä säädetyt toimenpiteet ovat tullikoodeksikomitean lausunnon mukaiset, ON TEHNYT TÄMÄN PÄÄTÖKSEN: 1 artikla Liitteen taulukossa olevassa sarakkeessa 1 viitatut sitovat tariffitiedot, jotka ovat sarakkeessa 2 mainittujen tulliviranomaisten antamia ja joiden tariffiin luokittelut ovat sarakkeessa 3, on kumottava mahdollisimman pian ja viimeistään kahdentenakymmenentenäensimmäisenä päivänä sen jälkeen, kun tämä päätös on julkaistu Euroopan yhteisöjen virallisessa lehdessä. 2 artikla Tämä päätös on osoitettu Yhdistyneelle kuningaskunnalle ja Irlannille. Tehty Brysselissä 29 päivänä joulukuuta 1999. Komission puolesta Franz FISCHLER Komission jäsen (1) EYVL L 302, 19.10.1992, s. 1. (2) EYVL L 119, 7.5.1999, s. 1. (3) EYVL L 253, 11.10.1993, s. 1. (4) EYVL L 197, 29.7.1999, s. 25. (5) EYVL L 256, 7.9.1987, s. 1. (6) EYVL L 321, 14.12.1999, s. 3. LIITE >TAULUKON PAIKKA>
2000/110/EY: Neuvoston päätös, tehty 31 päivänä tammikuuta 2000, alueiden komitean brittijäsenen nimeämisestä



Virallinen lehti nro L 033 , 08/02/2000 s. 0018 - 0018



NEUVOSTON PÄÄTÖS, tehty 31 päivänä tammikuuta 2000, alueiden komitean brittijäsenen nimeämisestä (2000/110/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka brittijäsen Pam Warhurstin erottua, mikä on annettu neuvostolle tiedoksi 25 päivänä toukokuuta 1999, ja ottaa huomioon Yhdistyneen kuningaskunnan hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Muriel Mary Barker alueiden komitean varsinaiseksi jäseneksi Pam Warhurstin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 31 päivänä tammikuuta 2000. Neuvoston puolesta J. PINA MOURA Puheenjohtaja (1) EYVL L 28, 4.2.1998, s. 19.
Neuvoston päätös, tehty 31 päivänä tammikuuta 2000, Euratomin hankintakeskuksen neuvoa-antavan komitean jäsenen nimeämisestä



Virallinen lehti nro C 037 , 09/02/2000 s. 0002 - 0002



NEUVOSTON PÄÄTÖS, tehty 31 päivänä tammikuuta 2000, Euratomin hankintakeskuksen neuvoa-antavan komitean jäsenen nimeämisestä (2000/C 37/02) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan, ottaa huomioon Euratomin hakintakeskuksen perussäännön(1) X artiklan sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY(2), ottaa huomioon 14 päivänä kesäkuuta 1999 tehdyn päätöksen Euratomin hankintakeskuksen neuvoa-antavan komitean jäsenten nimeämisestä(3), ottaa huomioon komission lausunnon, sekä katsoo, että edellä mainitussa komiteassa on vapautunut jäsenen paikka Diego Molina Oteron erottua, mistä neuvosto sai tiedon 28 päivänä toukokuuta 1999, on aiheellista täyttää kyseinen paikka, ja Espanjan hallitus esitti ehdokkaan 28 päivänä toukokuuta 1999, ON PÄÄTTÄNYT SEURAAVAA: Ainoa artikla Nimetään Enrique Valero Abad Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2001 saakka. Tehty Brysselissä 31 päivänä tammikuuta 2000. Neuvoston puolesta Puheenjohtaja J. PINA MOURA (1) EYVL 27, 6.12.1958, s. 534/58. (2) EYVL L 1, 1.1.1995, s. 1. (3) EYVL C 186, 2.7.1999, s. 1.
Neuvoston päätös, tehty 31 päivänä tammikuuta 2000, Euratomin hankintakeskuksen neuvoa-antavan komitean jäsenen nimeämisestä



Virallinen lehti nro C 037 , 09/02/2000 s. 0004 - 0004



NEUVOSTON PÄÄTÖS, tehty 31 päivänä tammikuuta 2000, Euratomin hankintakeskuksen neuvoa-antavan komitean jäsenen nimeämisestä (2000/C 37/04) EUROOPAN UNIONIN NEUVOSTO, joka ottaa huomioon Euroopan atomienergiayhteisön perustamissopimuksen ja erityisesti sen 54 artiklan 2 ja 3 kohdan, ottaa huomioon Euratomin hankintakeskuksen perussäännön(1), X artiklan sellaisena kuin se on viimeksi muutettuna 1 päivänä tammikuuta 1995 tehdyllä päätöksellä 95/1/EY/Euratom/EHTY(2), ottaa huomioon 14 päivänä kesäkuuta 1999 tehdyn päätöksen Euratomin hankintakeskuksen neuvoa-antavan komitean jäsenten nimeämisestä(3), ottaa huomioon komission lausunnon, sekä katsoo, että edellä mainitussa komiteassa on vapautunut jäsenen paikka Jean-François DEMALDENTin erottua, mistä neuvosto sai tiedon 8 päivänä heinäkuuta 1999, on aiheellista täyttää kyseinen paikka, ja Ranskan hallitus esitti ehdokkaan 8 päivänä heinäkuuta 1999, ON PÄÄTTÄNYT SEURAAVAA: Ainoa artikla Nimetään Thierry KNOCKAERT Euratomin hankintakeskuksen neuvoa-antavan komitean jäseneksi kyseisen komitean jäljellä olevaksi toimikaudeksi eli 28 päivään maaliskuuta 2001 saakka. Tehty Brysselissä 31 päivänä tammikuuta 2000. Neuvoston puolesta Puheenjohtaja J. PINA MOURA (1) EYVL 27, 6.12.1958, s. 534/58. (2) EYVL L 1, 1.1.1995, s. 1. (3) EYVL C 186, 2.7.1999, s. 1.
2000/90/EY: Neuvoston päätös, tehty 24 päivänä tammikuuta 2000, alueiden komitean portugalilaisen jäsenen ja varajäsenen nimeämisestä



Virallinen lehti nro L 028 , 03/02/2000 s. 0037 - 0037



NEUVOSTON PÄÄTÖS, tehty 24 päivänä tammikuuta 2000, alueiden komitean portugalilaisen jäsenen ja varajäsenen nimeämisestä (2000/90/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka Joaquim Manuel dos Santos Vairinhosin erottua, mikä on annettu neuvostolle tiedoksi 22 päivänä heinäkuuta 1999 sekä varajäsenen paikka José Carlos Zorrinhon erottua, mikä on annettu neuvostolle tiedoksi 17 päivänä marraskuuta 1999, ottaa huomioon Portugalin hallituksen ehdotuksen, ja ON PÄÄTTÄNYT SEURAAVAA: Ainoa artikla José Carlos Zorrinho nimetään alueiden komitean varsinaiseksi jäseneksi Joaquim Manuel dos Santos Vairinhosin tilalle sekä Manuel Lopes Ribeiro alueiden komitean varajäseneksi José Carlos Zorrinhon tilalle jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 24 päivänä tammikuuta 2000. Neuvoston puolesta J. GAMA Puheenjohtaja (1) EYVL L 28, 4.2.1998, s. 19.
2000/65/EY: Neuvoston päätös, tehty 17 päivänä joulukuuta 1999, Euroopan yhteisön ja Kambodzan kuningaskunnan välisen tekstiilituotteiden kauppaa koskevan sopimuksen tekemisestä



Virallinen lehti nro L 027 , 02/02/2000 s. 0001 - 0042



NEUVOSTON PÄÄTÖS, tehty 17 päivänä joulukuuta 1999, Euroopan yhteisön ja Kambodzan kuningaskunnan välisen tekstiilituotteiden kauppaa koskevan sopimuksen tekemisestä (2000/65/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen kanssa, ottaa huomioon komission ehdotuksen, sekä katsoo seuraavaa: 1) Komissio on neuvotellut Euroopan yhteisön puolesta Euroopan yhteisön ja Kambodzan kuningaskunnan välisen tekstiilituotteiden kauppaa koskevan sopimuksen, joka parafoitiin 3 päivänä helmikuuta 1999. 2) Päätöksen 1999/553/EY(1) mukaisesti kyseistä sopimusta on sovellettu väliaikaisesti 1 päivästä elokuuta 1999 odotettaessa sen tekemiseksi tarvittavien menettelyjen saattamista päätökseen. 3) Mainittu sopimus olisi hyväksyttävä, ON PÄÄTTÄNYT SEURAAVAA: 1 artikla Hyväksytään yhteisön puolesta Euroopan yhteisön ja Kambodzan kuningaskunnan välinen tekstiilituotteiden kauppaa koskeva sopimus. Sopimuksen teksti on tämän päätöksen liitteenä. 2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa sopimus yhteisöä sitovasti. Tehty Brysselissä 17 päivänä joulukuuta 1999. Neuvoston puolesta Puheenjohtaja K. HEMILÄ (1) EYVL L 215, 13.8.1999, s. 1.
2000/99/EHTY: Neuvoston päätös, tehty 24 päivänä tammikuuta 2000, Euroopan hiili- ja teräsyhteisön neuvoa-antavan komitean jäsenille suoritettavista päivärahoista ja korvattavista matkakuluista tehdyn päätöksen 76/228/EHTY muuttamisesta



Virallinen lehti nro L 029 , 04/02/2000 s. 0023 - 0023



NEUVOSTON PÄÄTÖS, tehty 24 päivänä tammikuuta 2000, Euroopan hiili- ja teräsyhteisön neuvoa-antavan komitean jäsenille suoritettavista päivärahoista ja korvattavista matkakuluista tehdyn päätöksen 76/228/EHTY muuttamisesta (2000/99/EHTY) EUROOPAN UNIONIN NEUVOSTO, joka ottaa huomioon Euroopan hiili- ja teräsyhteisön perustamissopimuksen ja erityisesti sen 18 artiklan, sekä katsoo seuraavaa: 1) Virkamatkapäivärahojen taulukkoa on mukautettu asetuksella (EY/EHTY/Euratom) N:o 620/1999(1). 2) On tarpeen mukauttaa samassa suhteessa Euroopan hiili- ja teräsyhteisön neuvoa-antavan komitean jäsenille korvattavia määriä kyseisen komitean jäsenille koituvien matka- ja oleskelukustannusten nousun huomioon ottamiseksi. 3) Tämän vuoksi asetus 76/228/EHTY(2) olisi muutettava, ON PÄÄTTÄNYT SEURAAVAA: 1 artikla Korvataan päätöksen 76/228/EHTY 2 artiklan 1 kohta seuraavasti: "1. Päivärahan määrä on: - 184,40 euroa kokouspäivää kohden, - 143,95 euroa matkustamiseen käytettyä päivää kohden." 2 artikla Tämä päätös tulee voimaan sitä päivää seuraavana päivänä, jona sen julkaistaan Euroopan yhteisöjen virallisessa lehdessä. Tehty Brysselissä 24 päivänä tammikuuta 2000. Neuvoston puolesta L. CAPOULAS SANTOS Puheenjohtaja (1) EYVL L 78, 24.3.1999, s. 1. (2) EYVL L 44, 20.2.1976, s. 33, päätös sellaisena kuin se on viimeksi muutettuna päätöksellä 92/550/EHTY (EYVL L 353, 3.12.1992, s. 29).
2000/89/EY: Komission päätös, tehty 1 päivänä helmikuuta 2000, Slovenian tuoretta lihaa, lihavalmisteita ja riistanlihaa tuottavien laitosten hyväksynnän väliaikaisesta peruuttamisesta (tiedoksiannettu numerolla K(2000) 279) (ETA:n kannalta merkityksellinen teksti)



Virallinen lehti nro L 026 , 02/02/2000 s. 0050 - 0050



KOMISSION PÄÄTÖS, tehty 1 päivänä helmikuuta 2000, Slovenian tuoretta lihaa, lihavalmisteita ja riistanlihaa tuottavien laitosten hyväksynnän väliaikaisesta peruuttamisesta (tiedoksiannettu numerolla K(2000) 279) (ETA:n kannalta merkityksellinen teksti) (2000/89/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon terveyttä ja eläinten terveyttä koskevista ongelmista nautaeläinten, sikojen, lampaiden ja vuohien sekä tuoreen lihan tai lihavalmisteiden tuonnissa kolmansista maista 12 päivänä joulukuuta 1972 annetun neuvoston direktiivin 72/462/ETY(1), sellaisena kuin se on viimeksi muutettuna direktiivillä 97/79/EY(2), ja erityisesti sen 5 artiklan, ottaa huomioon kolmansista maista yhteisöön tuotavien tuotteiden eläinlääkinnällisten tarkastusten järjestämistä koskevista periaatteista 18 päivänä joulukuuta 1997 annetun neuvoston direktiivin 97/78/EY(3) ja erityisesti sen 22 artiklan, sekä katsoo seuraavaa: 1) Euroopan komission elintarvike- ja eläinlääkintätoimiston (FVO) Slovenian tuoretta lihaa, lihavalmisteita ja luonnonvaraisen riistan lihaa tuottaviin laitoksiin tekemä tarkastuskäynti osoitti kyseisiä hyväksytyissä laitoksissa vakavia epäkohtia, minkä vuoksi komissio teki 18 päivänä marraskuuta 1999 päätöksen 1999/820/EY(4) Slovenian tuoretta lihaa, lihavalmisteita ja riistanlihaa tuottavien laitosten hyväksynnän väliaikaisesta peruuttamisesta. 2) Päätös tehtiin kuluttajien terveyteen kohdistuvien riskien välttämiseksi. Slovenian viranomaisille annettiin määräaika, jotta puutteiden korjaamiseksi tarkoitetut toimenpiteet toteutettaisiin mahdollisimman pian. 3) Kyseisessä päätöksessä säädettyjä toimenpiteitä oli määrä tarkastella uudelleen FVO:n uuden tarkastuskäynnin tulosten perusteella. 4) FVO teki Slovenian lihaa tuottaviin laitoksiin uuden tarkastuskäynnin, joka osoitti, että tilanne on kohentunut huomattavasti. FVO ehdotti tämän tarkastuskäynnin tulosten perusteella päätöksen 1999/820/EY kumoamista. 5) Päätös 1999/820/EY olisi näin ollen kumottava. 6) Tässä päätöksessä säädetyt toimenpiteet ovat pysyvän eläinlääkintäkomitean lausunnon mukaiset, ON TEHNYT TÄMÄN PÄÄTÖKSEN: 1 artikla Kumotaan päätös 1999/820/EY. 2 artikla Jäsenvaltioiden on muutettava kauppaan soveltamansa toimenpiteet tämän päätöksen mukaisiksi. Niiden on välittömästi ilmoitettava niistä komissiolle. 3 artikla Tämä päätös on osoitettu kaikille jäsenvaltioille. Tehty Brysselissä 1 päivänä helmikuuta 2000. Komission puolesta David BYRNE Komission jäsen (1) EYVL L 302, 31.12.1972, s. 28. (2) EYVL L 24, 30.1.1998, s. 31. (3) EYVL L 24, 30.1.1998, s. 9. (4) EYVL L 318, 11.12.1999, s. 31.
2000/121/EY: Komission päätös, tehty 22 päivänä joulukuuta 1999, luettelosta rakennerahastojen tavoite 2 -alueista Tanskassa kaudella 2000-2006 (tiedoksiannettu numerolla K(1999) 4946) (Ainoastaan tanskankielinen teksti on todistusvoimainen)



Virallinen lehti nro L 039 , 14/02/2000 s. 0053 - 0056



KOMISSION PÄÄTÖS, tehty 22 päivänä joulukuuta 1999, luettelosta rakennerahastojen tavoite 2 -alueista Tanskassa kaudella 2000-2006 (tiedoksiannettu numerolla K(1999) 4946) (Ainoastaan tanskankielinen teksti on todistusvoimainen) (2000/121/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 4 artiklan 4 kohdan ensimmäisen alakohdan, on kuullut aluekehityksen ja alueellisen uudelleenjärjestelyn komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: 1) Asetuksen (EY) N:o 1260/1999 1 artiklan ensimmäisen kohdan 2 alakohdassa säädetään, että rakennerahastojen tavoitteen 2 tarkoituksena on tukea rakenteellisissa vaikeuksissa olevien alueiden taloudellista ja sosiaalista uudelleenjärjestelyä. 2) Asetuksen (EY) N:o 1260/1999 4 artiklan 2 kohdan ensimmäisessä alakohdassa säädetään, että komissio ja jäsenvaltiot pyrkivät varmistamaan, että tuki todella keskitetään sitä eniten tarvitseville yhteisön alueille sopivimmalla maantieteellisellä tasolla. 3) Rakennerahastojen tavoitteen 2 kohdeväestön enimmäismäärä jäsenvaltioittain kaudeksi 2000-2006 vahvistetaan komission päätöksessä 1999/503/EY(2) asetuksen (EY) N:o 1260/1999 4 artiklan 2 kohdan mukaisesti. Tanskan osalta kyseinen enimmäismäärä on 538000 asukasta. 4) Asetuksen (EY) N:o 1260/1999 4 artiklan 4 kohdassa säädetään, että komissio vahvistaa asianomaisen jäsenvaltion kanssa tiiviissä yhteistyössä tavoitteen 2 kohdealueiden luettelon jäsenvaltioiden ehdotusten perusteella ottaen huomioon kansalliset painopisteet, sanotun kuitenkaan rajoittamatta mainitun asetuksen 6 artiklan 2 kohdassa säädetyn siirtymäkauden tuen soveltamista. 5) Asetuksen (EY) N:o 1260/1999 4 artiklan 11 kohdassa säädetään, että tavoite 2 -alueiden luettelo on voimassa seitsemän vuotta 1 päivästä tammikuuta 2000 alkaen. Jos jollakin alueella on vaikea kriisi, komissio voi kuitenkin jäsenvaltion pyynnöstä muuttaa alueiden luetteloa vuonna 2003 kyseisen 4 artiklan 1-10 kohdan mukaisesti nostamatta kyseisen asetuksen 13 artiklan 2 kohdassa tarkoitettua väestön osuutta kullakin alueella, ON PÄÄTTÄNYT SEURAAVAA: 1 artikla Luettelo rakennerahastojen tavoite 2 -alueista Tanskassa kaudella 2000-2006 esitetään liitteessä. Luetteloa voidaan muuttaa vuonna 2003. 2 artikla Tämä päätös on osoitettu Tanskan kuningaskunnalle. Tehty Brysselissä 22 päivänä joulukuuta 1999. Komission puolesta Michel BARNIER Komission jäsen (1) EYVL L 161, 26.6.1999, s. 1. (2) EYVL L 194, 27.7.1999, s. 58. LIITE RAKENNERAHASTOJEN TAVOITE 2 -ALUEET TANSKASSA Kausi 2000-2006 >TAULUKON PAIKKA>
2000/119/EY: Komission päätös, tehty 22 päivänä joulukuuta 1999, luettelosta rakennerahastojen tavoite 2 -alueista Belgiassa kaudella 2000-2006 (tiedoksiannettu numerolla K(1999) 4944) (Ainoastaan ranskan- ja hollanninkielinen teksti on todistusvoimainen)



Virallinen lehti nro L 039 , 14/02/2000 s. 0040 - 0048



KOMISSION PÄÄTÖS, tehty 22 päivänä joulukuuta 1999, luettelosta rakennerahastojen tavoite 2 -alueista Belgiassa kaudella 2000-2006 (tiedoksiannettu numerolla K(1999) 4944) (Ainoastaan ranskan- ja hollanninkielinen teksti on todistusvoimainen) (2000/119/EY) EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon rakennerahastoja koskevista yleisistä säännöksistä 21 päivänä kesäkuuta 1999 annetun neuvoston asetuksen (EY) N:o 1260/1999(1) ja erityisesti sen 4 artiklan 4 kohdan ensimmäisen alakohdan, on kuullut aluekehityksen ja alueellisen uudelleenjärjestelyn komiteaa, maatalouden rakenteiden ja maaseudun kehittämisen komiteaa sekä kalastus- ja vesiviljelyalan komiteaa, sekä katsoo seuraavaa: 1) Asetuksen (EY) N:o 1260/1999 1 artiklan ensimmäisen kohdan 2 alakohdassa säädetään, että rakennerahastojen tavoitteen 2 tarkoituksena on tukea rakenteellisissa vaikeuksissa olevien alueiden taloudellista ja sosiaalista uudelleenjärjestelyä. 2) Asetuksen (EY) N:o 1260/1999 4 artiklan 2 kohdan ensimmäisessä alakohdassa säädetään, että komissio ja jäsenvaltiot pyrkivät varmistamaan, että tuki todella keskitetään sitä eniten tarvitseville yhteisön alueille sopivimmalla maantieteellisellä tasolla. 3) Rakennerahastojen tavoitteen 2 kohdeväestön enimmäismäärä jäsenvaltioittain kaudeksi 2000-2006 vahvistetaan komission päätöksessä 1999/503/EY(2) asetuksen (EY) N:o 1260/1999 4 artiklan 2 kohdan mukaisesti. Kyseinen enimmäismäärä on Belgian osalta 1269000 asukasta. 4) Asetuksen (EY) N:o 1260/1999 4 artiklan 4 kohdassa säädetään, että komissio vahvistaa asianomaisen jäsenvaltion kanssa tiiviissä yhteistyössä tavoitteen 2 kohdealueiden luettelon jäsenvaltioiden ehdotusten perusteella ottaen huomioon kansalliset painopisteet, sanotun kuitenkaan rajoittamatta mainitun asetuksen 6 artiklan 2 kohdassa säädetyn siirtymäkauden tuen soveltamista. 5) Asetuksen (EY) N:o 1260/1999 4 artiklan 11 kohdassa säädetään, että tavoite 2 -alueiden luettelo on voimassa seitsemän vuotta 1 päivästä tammikuuta 2000 alkaen. Jos jollakin alueella on vaikea kriisi, komissio voi kuitenkin jäsenvaltion pyynnöstä muuttaa alueiden luetteloa vuonna 2003 kyseisen 4 artiklan 1-10 kohdan mukaisesti nostamatta kyseisen asetuksen 13 artiklan 2 kohdassa tarkoitettua väestön osuutta kullakin alueella, ON PÄÄTTÄNYT SEURAAVAA: 1 artikla Luettelo rakennerahastojen tavoite 2 -alueista Belgiassa kaudella 2000-2006 esitetään liitteessä. Luetteloa voidaan muuttaa vuonna 2003. 2 artikla Tämä päätös on osoitettu Belgian kuningaskunnalle. Tehty Brysselissä 22 päivänä joulukuuta 1999. Komission puolesta Michel BARNIER Komission jäsen (1) EYVL L 161, 26.6.1999, s. 1. (2) EYVL L 194, 27.7.1999, s. 58. LIITE LUETTELO RAKENNERAHASTOJEN TAVOITE 2 -ALUEISTA BELGIASSA Kausi 2000-2006 >TAULUKON PAIKKA>
2000/108/EY: Neuvoston päätös, tehty 31 päivänä tammikuuta 2000, alueiden komitean luxemburgilaisen jäsenen nimeämisestä



Virallinen lehti nro L 033 , 08/02/2000 s. 0016 - 0016



NEUVOSTON PÄÄTÖS, tehty 31 päivänä tammikuuta 2000, alueiden komitean luxemburgilaisen jäsenen nimeämisestä (2000/108/EY) EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 263 artiklan, ottaa huomioon alueiden komitean jäsenten ja varajäsenten nimeämisestä 26 päivänä tammikuuta 1998 tehdyn neuvoston päätöksen(1), sekä katsoo, että alueiden komiteassa on vapautunut varsinaisen jäsenen paikka luxemburgilaisen Anne Brasseurin erottua, mikä on annettu neuvostolle tiedoksi 15 päivänä syyskuuta 1999, ja ottaa huomioon Luxemburgin hallituksen ehdotuksen, ON PÄÄTTÄNYT SEURAAVAA: Ainoa artikla Nimetään Simone Beissel alueiden komitean varsinaiseksi jäseneksi Anne Brasseurin tilalle tämän jäljellä olevaksi toimikaudeksi eli 25 päivään tammikuuta 2002 saakka. Tehty Brysselissä 31 päivänä tammikuuta 2000. Neuvoston puolesta J. PINA MOURA Puheenjohtaja (1) EYVL L 28, 4.2.1998, s. 19.